cyanic-selkie/wikianc huggingface dataset:
Konstruktyvizmas (meno kryptis)
Konstruktyvizmo literatūrai būdingi agitaciniai montažiniai, lakoniško reklaminio stiliaus kūriniai. Konstruktyvistinei dailei būdingas pramoninių medžiagų − stiklo, plastmasės, standartinių metalinių detalių − naudojimas. Konstruktyvizmo pradininku laikomas rusų dailininkas Vladimiras Tatlinas, kuris 1914 m. grįžęs į Rusiją iš Paryžiaus pradėjo kurti reljefinės skulptūros kūrinius iš medžio, vielos, metalo skardos. V. Tatlinas buvo paveiktas P. Pikaso eksperimentų skulptūroje ir 1913 m. italų futuristų manifesto. Kitais reikšmingais konstruktyvistais buvo broliai Naumas Gabo ir Antuanas Pevsneris. Prie konstruktyvizmo meno sampratos platinimo reikšmingai prisidėjo Bauhaus menininkas Laslas Mohojus-Nadis Vokietijoje.
Ajdynkiolis
thumb|200px|Žemiausią Kinijos vietą žymįs paminklas Ajdynkiolyje
Ajdynkiolis  – išdžiuvusio ežero duburys Turfano įdubos dugne (Kinija, Sindziangas). Būdamas 154 m žemiau jūros lygio jis yra žemiausia Kinijos vieta ir ketvirta žemiausia pasaulio sausumos vieta (po Negyvosios jūros, Tiberiados ežero ir Asalio ežero).
Senovėje ežeras buvo žinomas kaip juéluòwǎn (觉洛浣), o uigūriškas pavadinimas Ajdynkiolis reiškia 'Mėnulio ežeras', kadangi druskingi krantai priminė Mėnulio spindesį. Ežeras yra pietinėje Turfano įdubos dalyje, 35 km nuo Turfano miesto. Iš rytų į vakarus ežero dubuo nutįsęs 40 km, iš šiaurės į pietus 8 km, užima 200 km² plotą. Ežeras susidarė prieš 249 mln. metų, pradėjus kilti Himalajams.
XX a. vid. Ajdynkiolis žiemomis dar užsipildydavo gėlu vandeniu, atitekėdavusiu požeminiais ir ledynų tirpsmo vandenims, o vasaromis nusekdavo dėl garuojamumo ir naudojimo drėkinimui. Tačiau dėl klimato pokyčių ir padidėjusio vandens naudojimo ežeras sparčiai seko, 1958 m. jis teužėmė 22 km² plotą, o gylis siekė 0,8 m. 2000 m. vandens būta tik pietvakariniame pakraštyje, kitur plytėjo druskingo purvo sluoksnis.
Dabar kasama Ajdynkolyje susidaranti druska. Vasarą čia galima stebėti miražus.
Varkalės
Varkalės – kaimas Kaišiadorių rajono savivaldybės pietuose, prie kelio, už 1,5 km į vakarus nuo kelio (skiria Varkalių miškas). Nemaitonių seniūnijos centras ir Varkalių krašto seniūnaitijos centras. Yra Varkalių koplyčia, biblioteka. Veikiančios kapinės – gretimame Ringailių kaime. Apylinkėse yra keli saugomi Varkalių akmenys.
Istorija
Kaimas rašytiniuose šaltiniuose yra minimas nuo 1597 m.
Gelsvasis perlinukas
Gelsvasis perlinukas (Brenthis ino) – pleštekių (Nymphalidae) šeimos drugys. Gyvena pamiškių, paupių, paežerių drėgnose pievose, žemapelkėse. Visur paplitusi gausi rūšis. Drugių sparnai 18-21 mm ilgio. Patinėlis truputį mažesnis už patelę ir su mažesnėmis juodomis dėmėmis. Abiejų lyčių apatinė sparno pusė vienoda. Vikšras gelsvas, žiemoja. Pavasarį ant avietės, vingorykštės ir kitų mitybinių augalų virsta lėliukėmis. Lėliukė gelsvai ruda, juodai brūkšniuota ir geltonais gumburėliais. Suaugę drugiai skraido VI-VII mėn.
Siuna
Siuna  – miestas šiaurės rytų Nikaragvoje, Šiaurės Atlantiko regione, kalnų slėnyje, Prinsapolkos upės baseine (prie Siunavaso upės). Keliai į Puerto Kabesasą, Matagalpą, Boaką. Verčiamasi žemės ūkiu, miškų kirtimu.
Istorija
1896 m. vietovėje atrasti aukso telkiniai, įsteigta kasykla, pradėjo vystytis Siunos gyvenvietė. Kasyklos veikė iki 1987 m.
Projekcija (geometrija)
frame|right|Pavyzdys: ortogonali [[Taškas|taškų u, v, w, x projekcija P į tiesę m]] Projekcija geometrijoje tai atvaizdis iš erdvės A į jos poerdvį, toks, kad P\circ P=P. Kitais žodžiais tariant, pakartotinai atlikus projekcijos operaciją, galutinis rezultatas lieka nepakitęs:.
Projekcijos plačiai naudojamos mene, architektūroje, kartografijoje, braižyboje.
Botsvanos transportas
thumb|right|200px|Botsvanos žemėlapis thumb|250px|Įvažiavimas į [[Kanjė|Kanję]]
Projekcija (geometrija)
Taip pat skaitykite
Kartografinė projekcija
Botsvanos transportas
Menkai apgyvendintoje, sausringoje Botsvanoje yra nutiesta "vidinio rato" automagistralė, kuri jungia visus stambesnius miestus ir rajonų centrus, taip pat yra Transkalahario automagistralė, kuri jungia šalį su Volfiš Bėjumi Namibijoje.
Geležinkeliai
2002 m. duomenimis Botsvanoje yra 888 km geležinkelio linijų tinklų, jungiančių jos miestus ir kaimynines šalis.
Botsvana turi geležinkelius į Zimbabvę ir Pietų Afrikos Respubliką. Nėra geležinkelių jungties su Namibija, tačiau į šią šalį galima patekti per Pietų Afrikos Respubliką.
Greitkeliai
Botsvana turi 10 217 km kelių, iš kurių 5620 km yra asfaltuoti. Nuo 1996 m. vyko reikšmingas negrįstų kelių dalies sumažinimas. Nuo 1996 iki 1999 m. negrįstų kelių sumažėjo nuo 14139 km iki 4597 km.
Tradiciškai Botsvanos Įspėjamasis ženklas įspėjamieji kelio ženklai turi mėlyną foną, o ne baltą ar oranžinį kaip įprasta kitose šalyse. XXI a. antrojo dešimtmečio pradžioje buvo paskelbta, kad palaipsniui bus atsisakoma tradicinių ženklų ir jie keičiami tipiškais kitoms šalims, kad jie būtų suvienodinti su Pietų Afrikos vystymosi klausimų bendrijos šalimis.
Oro uostai
Pasak 2002 m. informacijos Botsvanoje yra 86 oro uostai. Iš jų 10 turi grįstus takelius. 2 pakilimo takai yra 2438 m ilgio, 7 – 1524 m ir vieno oro uosto 914 m. Kiti oro uostų takai yra negrįsti ir trumpesni.
Gruzdiškė
Istorija
1683 m. minimas Gruzdiškės dvaras (XIX a. pab. Felinskių valda). 1950–1993 m. kolūkio centrinė gyvenvietė. 1963 m. įkurtas medicinos punktas, 1972 m. biblioteka ir pradžios mokykla, nuo 2000 m. Šaltinio pagrindinės mokyklos skyrius.
Hararo sultonatas
Raida
Paskutinis Adalio sultonato de facto valdovas buvo Ahmad ibn Ibrahim al-Ghazi, kuris vykdė pergalingus užkariavimus Etiopijoje, plėsdamas islamo religiją. Jo sostinė buvo Hararo miestas. Po jo mirties nesant vyriškos giminės įpėdinio, valdžią Adalyje perėmė jo našlė Dēlōmbira Maḥfūẓ. Ji dar kartą ištekėjo. Jos naujasis vyras buvo Nur ibn Mujahid, kuris įsitvirtino Hararo mieste ir 1559 m. titulavosi pirmuoju emyru.
Emyratui grėsė oromo invazijos, tad pirmasis Hararo valdovas apjuosė sostinę didžiulėmis sienomis. Tuo pačiu jis vykdė karus su krikščionimis etiopais, platino islamą tarp pagonių tautų Balėje, Gibėje.
Projekcija
Projekcija gali reikšti:
XML
XML – W3C rekomenduojama bendros paskirties duomenų struktūrų bei jų turinio aprašomoji kalba. Pagrindinė XML kalbos paskirtis yra užtikrinti lengvesnį duomenų keitimąsi tarp skirtingo tipo sistemų, dažniausiai sujungtų internetu. Pagrindinis XML kalbos vienetas yra elementas. Elementas visada turi vardą, be jo, gali turėti:
Elementų radimas dokumente
XML elementai gali būti automatiškai randami pagal vardą arba pagal kelią (tarkim, asmenys/asmuo/pavarde/text). Tačiau XML tas pats kelias gali vesti į kelis elementus (minėto tako rezultatas bus (Kebenis, Ismincius). XML kelių variantai aprašyti XPath standarte. Šiuo metu yra įvairioms kalboms skirtų bibliotekų dirbti su XML, todėl pačiam programuoti teksto analizės paprastai neprireikia.
Plėtimo galimybės
Pagrindinis XML privalumas – galimybė pridėti naujo tipo elementus, nepažeidžiant dokumento struktūros ir netrikdant tik seną formatą suprantančių programų darbo. Tarkim, pridėjus elementą:
turintį naują elementą pastaba, užklausa asmenys/asmuo/pavarde/text dirbs kaip dirbusi, o elementas pastaba bus praleidžiamas. Todėl, programai besivystant, iškyla daug mažiau versijų nesuderinamumo problemų.
Susiję standartai
Dokumente galimi elementai bei atributai gali būti aprašomi atskira DTD ženklinimo kalba, kuri panaši į anksčiau naudotą SGML. Dokumento struktūrą taip pat galima aprašyti, naudojant XML schemą, kuri, palyginti su DTD kalba, turi privalumų: XML schema yra XML dokumentas, ja galima detaliau apibūdinti XML dokumentą.
XML dokumentų turiniui vaizduoti įvairiais formatais naudojamos XSL kalbos:
XML pagrindu sukurtos įvairios sudėtingesnės aprašomosios kalbos (RDF, OWL ir kitos).
Primityvizmas
Primityvizmas – XX a. pradžios modernioji dailė, kuriai būdingas sąmoningai supaprastintas vaizdavimas su pirmykščio liaudies meno ir vaikų kūrybos elementais.
Fire
„Fire“ turėjo būti amerikiečių Pop/R&B merginų grupės „Wild Orchid“ trečiasis studijinis albumas, tačiau nebuvo išleistas. 2001 m. albumas „nutekėjo“ į internetą.
Stuttering (Don’t Say)
„Stuttering (Don’t Say)“ yra paskutinis amerikiečių Pop/R&B merginų grupės „Wild Orchid“ singlas. Daina yra neišleistame albume „Fire“. Dainai nebuvo išleistas vaizdo klipas. Daina buvo nepopuliari ir nesėkmingiausias grupės singlas. Singlas ne tik nepateko į Hot 100 bet ir Bubbling Under Hot 100.
CD singlas buvo išleistas 2001 m. gegužės 8 d.
Singlo turinys
2 x JAV reklaminė 12" vinilinė plokštelė
Lauko Soda
Lauko Soda (arba Lauksoda) – miestelis Telšių rajono savivaldybėje, 10 km į pietus nuo Telšių, į rytus nuo kelio Telšiai–Žarėnai. Seniūnaitijos centras. Veikia biblioteka. Lauko Soda įsikūrusi prie Lauko Sodos pelkės, joje yra Ūžrio ežeras.
miniatiūra|left|250px|Tvenkinio salelėje pastatytas Šv. Joakimo koplytstulpis
Istorija
1936 m. kaimas gavo parapijos teises. Po II pasaulinio karo Lauko Sodos apylinkėse veikė Šatrijos rinktinės Žaibų rajono Lietuvos partizanai. TSRS valdžia 1940–1941 m. ir 1944–1953 m. ištrėmė 8 Lauko Sodos gyventojus. 1953–1993 m. buvo tarybinio ūkio pagalbinė gyvenvietė.
1945–1994 m. veikė Lauksodos septynmetė, aštuonmetė mokykla, nuo 1994 m. Ryškėnų mokyklos skyrius.
Armėnijos aukščiausioji futbolo lyga
Armėnijos aukščiausioji futbolo lyga – nuo 1992 metų organizuojamos Armėnijos futbolo klubų varžybos.
Čempionatą organizuoja Armėnijos futbolo federacija, čempionas iškovoja teisę atstovauti Armėniją UEFA čempionų lygos varžybose. Varžybos vyksta pavasario-rudens sistema.
Istorija
1992 m. Aukščiausioje lygoje dalyvavo net 24 ekipos.
Vispa (Švenčionys)
Vispa – viensėdis Švenčionių rajono savivaldybėje, 18 km į rytus nuo Pabradės, prie Baltasamanės pelkės šiaurinio pakraščio, raistėtuose miškuose. Praeina keliukas Pavoverė–Akolionija. Išlikusi sodyba.
Armėnijos aukščiausioji futbolo lyga
Istorija
2016–2017 m. buvo vos šešios komandos, sekantį sezoną irgi dalyvavo šešios, o 2018–2019 m. m. buvo devynios komandos, 2019–2020 m. m. jau dešimt.
KamAZ-53605
KamAZ-53605 – savivartis Kamos automobilių gamykloje (KamAZ) Tatarstane (Rusija).
Juozas Burneikis
Biografija
1949 m. baigęs Vilkijos vidurinę mokyklą, įstojo į Kauno universitetą, 1954 m. baigė Kauno politechnikos institutą (KPI), įgijo hidrotechnikos statybos inžinieriaus kvalifikaciją. Apibendrinęs Nemuno metinio nuotėkio pasiskirstymo problemas 1961 m. KPI apgynė technikos mokslų kandidato disertaciją. 1972 m. geografijos mokslų daktaras. 1976 m. akademikas.
Nuo 1954 m. dirbo darbų vykdytoju Šiaulių valstybiniame statybos treste, nuo 1955 m. Šiaulių miesto laikraščio „Raudonoji vėliava“ redakcijos Pramonės skyriaus literatūros redaktorius. Nuo 1957 m. dirbo Fizikinių ir techninių energetikos problemų institute (nuo 1990 m. Lietuvos energetikos institutas). 1961–1987 m. Hidroenergetikos, 1987–1994 m. Energetikos kompleksinių tyrimų laboratorijos vedėjas. 1986–1991 m. dar dėstė Lietuvos žemės ūkio akademijoje, nuo 1988 m. profesorius.
Mokslinė veikla
Jam vadovaujant parengta Lietuvos upių nuotėkio reguliavimo ir vandens išteklių panaudojimo schema, aktyviai dalyvauta pagrindžiant Mažeikių naftos perdirbimo gamyklos, Lietuvos elektrinės, Ignalinos AE, Kruonio HAE ir kt. reikšmingų energetikos objektų statybos aikšteles.
Reikšmingiausias darbas – Lietuvos upių nuotėkio tyrimai, sukurta metodika sezoniniam upių nuotėkio reguliavimui skaičiuoti, išnagrinėtos praktinės nuotėkio reguliavimo tvenkiniais galimybės. Atliktus tyrimus apibendrino geografijos mokslų habilituoto daktaro disertacijoje „Lietuvos TSR upių nuotėkio reguliavimas“, kurią 1972 m. apgynė Vilniaus universitete. Šie tyrimai sudarė palankias prielaidas statyti tvenkinius, kompleksiškai ir racionaliai naudoti vandens išteklius. Vėliau buvo parengta vandens ūkio balanso sudarymo metodika, kuria remiantis atlikta racionalaus vandens išteklių naudojimo iki 2000 m. prognozė, nustatytos pagrindinių miestų aprūpinimo vandens ištekliais kryptys.
Nuo 1987 m. ėmėsi spręsti naujas aktualias energetikos problemas, tai: racionalus energijos išteklių naudojimas, mažųjų hidroelektrinių ekonominis efektyvumas, bendra vandens išteklių naudojimo koncepcija, gamtosaugos ir ekologiniai energetikos objektų eksploatavimo aspektai, mokesčiai už gamtos išteklius bei aplinkos teršimą ir kt. Tyrimų pagrindu 1993 m. su kitais parengė Lietuvos nacionalinę energetikos strategiją.
Molopo
Upė užima didelę dalį sienos ribos tarp Botsvanos ir Pietų Afrikos Respublikos. Didžiausi intakai: Nosobas (dešinysis) ir Kurumanas (kairysis).
Pietų Afrikos Respublikos miestas Mafikengas stovi ant Molopo kranto, vietoje, kur tikima yra upės šaltiniai.
Pietro Mascagni
Pjetras Maskanjis (, 1863 m. gruodžio 7 d. Livornas – 1945 m. rugpjūčio 2 d. Roma) – italų kompozitorius, dirigentas. Vienas muzikos verizmo pradininkų.
Biografija
1882–1884 m. studijavo Milano konservatorijoje, mokytojai: Amilkarė Ponkjelis ir M. Saladinas. Nuo 1885 m. operečių ir operos trupių dirigentas, su jomis gastroliavo Italijoje. 1895–1902 m. vadovavo Dž. Rosinio muzikos licėjui Pesare, vėliau Nacionalinei muzikos mokyklai Romoje. 1909–1910 m. Romos „Teatro Constanzi“, nuo 1929 m. Milano „La Scala“ teatro vadovas. Nuo 1929 m. Italijos karališkosios akademijos narys.
Kūryba
Išgarsėjo 1890 m. po vienveiksmės operos „Kaimo garbė“ premjeros „Teatro Constanzi“ Romoje. Dar sukūrė operečių, kantatų, simfoninės ir kamerinės muzikos kūrinių, dainų.
Pastatymai Lietuvoje
Kauno valstybiniame muzikiniame teatre šios operos premjera įvyko 1980 02 15. Pastatymo režisierius Valius Staknys, dirigentas Stasys Domarkas, dailininkė Natalija Bilybina.
Klaipėdos muzikiniame teatre ši opera pirmą kartą nuskambėjo 1963 m., 2005 m.  koncertinė kūrinio versija buvo pristatyta muzikos festivalyje „Muzikinis rugpjūtis pajūryje“, dar sykį buvo atlikta 2006 m. ir 2011 m.
Registras (apskaita)
Registras – apskaitos dokumentas kaupti informaciją.
Registru gali būti laisvos formos dokumentas, lapas, sąsiuvinis, žurnalas. Juose sąskaitose kaupiamuoju būdu fiksuojamos visos operacijos. Skirtinguose registruose gali būti skirtingas sąskaitų kiekis. Duomenys sumuojami už visą mėnesį. Gautos sumos surašomos į didžiąją knygą iš kurios paskui suvedamas balansas. Darant dvejybinius įrašus registrai turi aktyvinę ir pasyvinę puses. Jei apskaita vedama dvejybiniu būdu aktyvinė ir pasyvinė registrų pusė turi sutapti.
Velmo
Velmo  – upė Rusijoje, Krasnojarsko krašte; Akmenuotosios Tunguskos kairysis intakas (Jenisiejaus baseinas). Prasideda Vidurio Sibiro plokščiakalnyje, juo teka šiaurės vakarų kryptimi. Įteka į Tunguską 504 km nuo jos žiočių.
Didžiausias intakas – Teja (kairysis).
Upė maitinasi daugiausia sniego tirpsmo vandenimis. Užšąla spalį ar lapkritį, atitirpsta balandį ar gegužę. Velmo baseine yra ~300 ežerų. Upė laivuojama nuo Tejos žiočių (194 km ruože).
Brasija
Brasija (Brassia) – gegužraibinių (Orchidaceae) šeimos epifitinių orchidėjų gentis, pavadinta anglų botaniko, rinkusio augalus Afrikoje, Viljamo Braso (William Brass) garbei.
Žiedų – žalsvai geltonų taurėlapių ir vainiklapių – viršūnės labai ištįsusios, jie išmarginti dėmėmis, kurios primena karpučių pavidalo išaugas.
Augalai paplitę Amerikos atogrąžose. Tinka auginti oranžerijose, bet patalpos turi būti labai drėgnos ir palaikoma vidutinė oro temperatūra.
Nuorodos
thumb|left|210px|[[Brassia verrucosa]]
Bermuda
Bermuda (Bermudai, Bermudų salos ) – Jungtinės Karalystės užjūrio teritorija, esanti Atlanto vandenyne, maždaug už 975 km į rytus nuo JAV. Koloniją sudaro per 150 vulkaninės kilmės salų, užimančių 58,8 km² plotą. Administracinis centras – Hamiltonas, išsidėstęs didžiausioje saloje.
Salos yra šiaurinis Bermudų trikampio pakraštys.
Istorija
Salyną 1503 m. atrado ispanas Chuanas Bermudesas, 1684 m. Bermuda tapo Didžiosios Britanijos kolonija. 1968 m. Bermuda gavo vidaus savivaldą, bet iki šiol priklauso Jungtinei Karalystei. Dauguma gyventojų – buvusių vergų juodaodžių, portugalų ir britų palikuonys. Pragyvenimo lygis aukštas, per 1995 m. referendumą dauguma gyventojų nusprendė, kad nepriklausomybė jiems nereikalinga.
thumb|left|250px|Bermudos kraštovaizdis
Geografija
Bermuda yra Sargaso jūroje, turi 103 km kranto liniją. Didžiausioji Bermudos sala yra užgesusio povandeninio ugnikalnio viršūnė. Jos aukštis iškyla į 79 m. Aplink ją gausu smulkesnių salų ir salelių (181: Somerseto, Šv. Jurgio, Šv. Dovydo ir kt.). Klimatas tropinis, vidutiniškai drėgnas. Šalčiausio mėnesio (kovo) vidutinė temperatūra yra 16,7 °C, šilčiausio (rugpjūčio) – 26,7 °C. Per metus iškrenta ~1350 mm kritulių.
Ekonomika
Gyventojai kaupia vandens atsargas, kai lyja. Salyno klimatas švelnus ir drėgnas, juolab, kad salas skalauja šiltoji Golfo srovė. Bermudoje tarpsta mangrovės ir daugybė žydinčių augalų, tačiau tinkamos dirbti žemės maža, todėl vienintelė žemės ūkio kultūra, kurią eksportuoja Bermuda – žydinčios lelijos. Pastaruoju metu turistų sumažėjo, bet turizmas šalies ūkiui tebėra labai svarbus. Daugiau kaip 80 proc. turistų atvyksta iš JAV. Svarbiausios Bermudos ūkio šakos – bankininkystė ir draudimo verslas. Pagrindinės eksporto prekės yra: laivų ir lėktuvų degalai, vaistai, parfumerijos gaminiai.
Hypnotic
„Hypnotic“ – amerikiečių Pop/R&B merginų grupės „Wild Orchid“ paskutinis studijinis albumas. Tai pirmasis „Wild Orchid“ albumas be Stacy Ferguson. Iš albumo neišleistas nei vienas singlas. Šį albumą taip pat išleido naujoji grupės įrašų kompanija „Yellow Brick Records“. Albumas buvo pardavinėjimas internetu ir buvo padaryta tik 5000 egzempliorių.
Okinoerabudžima
thumb|right|250px|Jakomo paplūdimys Okinoerabudžima (, amam. っイェラブ = Yyerabu) – Japonijos sala Ošimos apskrityje, Kagošimos prefektūroje. Priklauso Amami saloms. Plotas 93,65 km², pakrantės ilgis – 50 km, aukštis iki 240 m.
Salą supa koralinis rifas, apaugusi subtropiniais miškais, dirvožemis kalkingas, vietomis auga fikusai, pandanai. Yra kvartero periodu susiformavusių urvų, kuriuose esantys stalaktitai ir stalagmitai traukia turistus.
Saloje yra du miesteliai: Čina ir Vadomaris. Gyventojų 14 551 (2001 m.). Veikia Okinoerabu oro uostas. Saloje vartojama savita Amamių tarmė — Okinoerabu tarmė.
Aleksandras Žalys
Aleksandras Žalys (1951 m. spalio 26 d. Girininkuose, Šiaulių rajonas – 2018 m. rugpjūčio 20 d. Klaipėdoje) – Lietuvos pedagogas, poetas, literatūros kritikas.
Biografija
1958–1962 m. mokėsi Girininkų pradinėje, 1962–1966 m. Raudėnų aštuonmetėje mokykloje, 1969 m. baigė Šiaulių 2-ąją internatinę mokyklą. 1969–1970 m. studijavo Vilniaus universiteto (VU) Filologijos fakultete, 1970 m. Šiaulių pedagoginio instituto Filologijos fakultete, 1971–1975 m. LSSR konservatorijos Klaipėdos fakultetuose – lietuvių kalbą ir literatūrą.
1975–1977 m. LSSR konservatorijos Klaipėdos fakultetų Lietuvių kalbos ir literatūros katedros dėstytojas. 1977–1980 m. VU Lietuvių literatūros katedros aspirantas, 1983 m. apgynė filologijos mokslų kandidato disertaciją. 1980–1984 m. Lietuvių kalbos ir literatūros katedros vyr. dėstytojas, 1984–1989 m. docentas, 1989–1990 m. Klaipėdos fakultetų mokslo prorektorius. Vienas iš aktyviausių Klaipėdos universiteto (KU) steigimo iniciatorių ir kūrėjų, išrinktas šio universiteto pirmojo Senato (1991–1993 m.) pirmininku. 1991–1997 m. KU Humanitarinio fakulteto Lietuvių literatūros katedros vedėjas, 1997–2006 m. Humanitarinių mokslų fakulteto dekanas.
Nuo 1992 m. Lietuvos rašytojų sąjungos narys.
LKP CK narys. Lietuvos Sąjūdžio I Seimo narys. 1998–2000 m. ir 2010–2011 m. Klaipėdos miesto tarybos narys.
Palaidotas Raudėnų kapinėse (Šiaulių rajonas).
Bibliografija
Docentas yra knygos „Lietuvių baladė“ (1979) sudarytojas ir įvadinio straipsnio autorius, parašė „Lietuvių literatūrinė baladė“ (1988), „Gyvenimo metaforos ieškant“ (2001) ir kt. monografijas. Išleido eilėraščių rinkinius „Iš retų ir išblukusių tekstų“, „Laiškai“, „Pilis“.
Baltukai
Baltukai (Pieridae) – drugių (Lepidoptera) šeima.
Drugiai stambūs ir vidutiniai, geltoni ar oranžiniai, dažnai su juodomis dėmėmis ant sparnų. Vikšrai randami ant įvairių bastutinių, erškėtinių ir kitų šeimų augalų. Kai kurios rūšys kenkia žemės ūkio kultūroms. Pasaulyje žinoma 76 gentys ir apie 1500 rūšių, Europoje 15, Lietuvoje – 13 rūšių.
Ladzkos giria
Istorija
Pirmą kartą toks girios pavadinimas aptinkamas XVII a. rašytiniuose šaltiniuose. Manoma, kad girios pavadinimas kilęs nuo Ladų kaimo, kurio palivarke 1570 m. įsikūrė Bielsko girios miškininkai. Taip pat giria dar buvo užrašoma ir kaip Puszcza Lacka ir Puszcza Ruska.
Viekšneliai
Viekšneliai – buvęs kaimas Raseinių rajono savivaldybėje, 3 km į šiaurės vakarus nuo Kaulakių.
Kalviai (Varėna)
Kalviai – kaimas Varėnos rajono savivaldybėje, 5,5 km į rytus nuo Dubičių, prie Nočios upės, pasienyje su Baltarusija. Tuoj į vakarus nuo Nočios prasideda miškai.
Istorija
Vido Abromaičio teigimu, Kalviai galbūt galėję atitikti Kryžiuočių karo kelių aprašymuose minimą Skalevo (Skalvių) kaimą, buvusį už 2 vokiškų mylių nuo Rodūnios, kuriame esą gyvenę skalviai.
Kalviai šaltiniuose minimi nuo 1641 m. – čia buvę 9 valakai žemės, gyvenę du miško sargai (osočnikai) Leskauskai. 1777 m. Kalviuose buvo 5 kiemai, priklausę Kaniavos girininkijos dvarui. Minimos pavardės – Stoneliūnai, Senkonys. 1845–1850 m. minimi Kalvių gyventojai Stoneliūnai, Bartkevičiai, Stangiai, Senkonys, Tamulevičiai, Raziukevičiai.
Kadangi XIX a. pab. Kalviai priskirti Nočios parapijai, kaimo gyventojai greitai sugudėjo.
Gyventojai
thumb|left|150px|Kaimo kryžius
Pagal lenkų valdžios 1921 m. atliktą surašymą kaime gyveno 123 žmonės, iš kurių visi buvo užrašyti lenkais.
Višakiškė
Istorija
Kazlų Rūdos apylinkės ir Sasnavos apylinkės Višakiškės kaimas 1987 m. kovo 25 d. panaikintas LTSR AT Prezidiumo įsaku. XXI a. kaimas atkurtas.
KamAZ-43255
thumb|250px|KamAZ-43255
Šešėlis virš Insmuto
Šešėlis virš Insmuto – amerikiečių siaubo rašytojo Hovardo Lavkrafto novelė, parašyta 1931 m. lapkričio-gruodžio mėn. ir pirmą kartą atspausdinta 1936 m. balandžio mėn. Tai buvo vienintelis grožinės literatūros kūrinys, kuris nebuvo pasirodęs periodiniame leidinyje dar gyvenant jo autoriui. Pats H. Lavkraftas apie savo novelę atsiliepė gana kritiškai. Daugelio jo kūrinių leidėjui Augustui Derletui pasiūlius 1933 m. ją išspausdinti žurnale Weird Tales, iš redaktoriaus gavo neigiamą atsakymą. Todėl buvo išleista 200 egzempliorių tiražu atskira knyga leidykloje Visionary Publishing Company.
Autorius novelę sukūrė įkvėptas dviejų kūrinių: Roberto Čeimberso „Uosto viršininkas“ (The Harbor-Master) ir Irvino Kobo „Žuvies galva“ (Fishhead). R. Čeimbersas aprašė istoriją, susijusią su atrastomis paskutinės žmonių-amfibijų rasės, gyvenusios Atlanto 5 mylių gelmėje, liekanomis, o I. Kobas sukūrė žmogų-monstrą, panašų į žuvį. Savo susižavėjimą šiais kūriniais H. Lavkraftas buvo išreiškęs laiške kolegai rašytojui Frankui Longui bei savo esė „Antgamtinis siaubas literatūroje“ (Supernatural Horror in Literature).
Siužetas
thumb|left|180px|Novelę žurnalas [[Weird Tales išspausdino 1942 m.]] Kūrinyje pasakojama apie tai, kaip jaunuolis surado keistą būtybę, pusiau žmogaus ir pusiau žuvies-varlės hibridą, gyvenantį Masačusetso valstijoje, išgalvotame pakrantės miestelyje Insmute. Šis ištuštėjęs miestas, buvęs klestinčiu jūros uostu, po I Pasaulinio karo išgyveno nuosmukį. Jo keisti miestiečiai garbino Dagoną, vieną iš Ktulo mitų dievų, beje, autoriaus fantazijos dėka atkeliavusio iš semitų mitologijos.
Lengvoji brigada (Belgija)
Lengvoji brigada, anksčiau 7-oji mechanizuotoji brigada – Belgijos ginkluotųjų pajėgų Sausumos komponento brigada, kurios štabas yra Marche-en-Famenne.
Istorija
7-oji brigada buvo suformuota 1948 m. gruodžio 1 d. kaip 7-oji pėstininkų brigada. Ji perėmė 7-osios mišriosios brigados, įkurtos 1914 m. liepos 31 d. ir paleistos 1918 m. vasario 1 d., tradiciją.
7-osios brigados pavadinimai ne sykį keitėsi: 2010 m. 7-oji brigada buvo sulieta Greitojo reagavimo grupe ir taip sudaryta Lengvoji brigada.
Organizacija
Lengvąją brigadą sudaro šie daliniai :
Abromiškių reabilitacijos ligoninė
Abromiškių reabilitacijos ligoninė – sveikatos apsaugos įstaiga, teikianti suaugusiųjų ir vaikų medicininės reabilitacijos paslaugas Abromiškėse, Elektrėnų savivaldybėje. Ligoninė įsikūrusi šalia Orio ežero, prie miško, 3 km į pietryčius nuo Elektrėnų, 2,5 km į pietus nuo magistralės.
Direktorius – Vitalijus Glamba (nuo 1988 m.).
Istorija
1977 m. Abromiškėse įkurta Lietuvos Lenino elektrinės sanatorija ir profilaktoriumas. XX a. pab. elektrinės sanatorija tapo Kaišiadorių rajono savivaldybei pavaldžia Abromiškių sanatorija. 1999 m. sanatorija buvo sujungta su buvusia Širdies ir kraujagyslių sistemos fiziologijos ir patologijos mokslinio tyrimo instituto Elektrėnų klinika (įk. 1980 m.) bei Elektrėnų vaikų klinika (įk. 1985 m.) ir tapo reabilitacijos ligonine.
Paslaugos
Reabilitacijos ligoninėje atliekami bendrieji klinikiniai ir biocheminiai laboratoriniai tyrimai, taip pat širdies kardiograma, širdies, skydliaukės, vidaus organų echoskopijos, encefalografija, kaklo kraujagyslių tyrimai ir kt. Suaugusieji gydomi kardiologijos, neurologijos, sąnarių ligų, traumatologijos ligų skyriuose. Gydomi vaikai, sergantys plaučių, sąnarių, nervų, akių ligomis, po stuburo, galūnių, dubens traumų. Jiems atidaryta Elektrėnų sanatorinė mokykla.
Kasmet reabilitacijos paslaugomis ligoninėje pasinaudoja penki tūkstančiai žmonių. Jas teikia įvairių specialybių gydytojai, kineziterapeutai, ergoterapeutai, psichologai, logopedai, slaugytojos.
Stanislavuvka (Ukmergė)
Stanislavuvka – kaimas Ukmergės rajono savivaldybėje, 5 km į rytus nuo Ukmergės.
Borohoro kalnai
Borohoro kalnai  – kalnagūbris vakarinėje Kinijos Liaudies Respublikoje (Sindziange), bei nedidelis pakraštys Kazachstane; priklauso Tianšanio kalnų sistemai. Skiria Ilio ir Džiungarijos (Ebi Nuro) baseinus. Vakaruose jungiasi su Džiungarijos Alatau. Kalnagūbrio ilgis – 250 km (driekiasi iš pietryčių į šiaurės vakarus), aukštis siekia 4359 m.
Kalnai sudaryti iš kristalinių ir metamorfinių uolienų, būdingas alpinis kraštovaizdis. Plyti kalnų stepės (iki 1800 m), eglių miškai (1800–2800 m), kalnų pievos ir uolynai (>2800 m). Yra ~50 ledynų. Vakaruose telkšo Sajramo ežeras.
Vedran Ćorluka
Vedranas Čorluka (g. 1986 m. vasario 5 d.) – Kroatijos futbolininkas (gynėjas), žaidžiantis FK Lokomotiv Moskva klube ir Kroatijos futbolo rinktinėje. Su rinktine žaidė 2008-ųjų Europos futbolo čempionate.
2007 m. rugpjūčio 2 d. pasirašė penkerių metų sutartį su Manchester City klubu. 2008 m. rugsėjo 1 d. pasirašė šešerių metų kontraktą su Tottenham „Hotspur“ klubu. 2012 m. sausio 31 d. iki sezono pabaigos buvo išnuomotas TSV Bayer Leverkusen klubui.
Respublikonų partija (Lietuva)
Respublikonų partija (RP) – Lietuvos politinė partija, veikusi 1990–2017 m.
Istorija
Įkurta 1990 m. Steigėjas – Kazimieras Petraitis. Registruota Teisingumo ministerijoje 1991 m. vasario 6 d. (kodas 190727769, registracijos adresas Kaunas, Pramonės pr. 3-62).
Pasižymėjo prieš 1993 m. prezidento rinkimus partijos įkūrėjo K. Petraičio duotu pažadu padovanoti žirgą pirmajam prezidentui. Tačiau rinkimus laimėjus Algirdui Brazauskui, pažado neįgyvendino.
1998–1999 m. partija priklausė koalicijai „Už teisingą Lietuvą“, į kurią dar įėjo Lietuvos rusų sąjunga, Lietuvos socialistų partija ir Lietuvos liaudies partija.
2012 m. kovo 31 d. įvykusio suvažiavimo metu Respublikonų partijos pirmininku išrinktas Valdemaras Valkiūnas. Jis paskelbė, kas Respublikonų partija išsiskirs „atviru mąstymu bei nuostata Europos Sąjungos atžvilgiu“.
2015 m. Respublikonų partijos sąrašas „Už ateities Biržus“ laimėjo rinkimus Biržų rajone ir iškovojo 8 vietas rajono savivaldybės taryboje, o Valdemaras Valkiūnas išrinktas meru.
Ideologija
Skelbėsi pasisakanti už visišką Lietuvos neutralitetą, už lygiavertį bendravimą su visomis pasaulio šalimis ir valstybėmis, prieš žemės pardavimą užsieniečiams, prieš Ignalinos atominės elektrinės uždarymą, už valstybės objektų pardavimo užsieniui sustabdymą.
Respublikonų partija buvo deklaravusi apie 1250 narių.
Erotas ir Psichė
thumb|200px|Psichės pagrobimas, William Bouguereau, 1895 m.
Kupidonas ir Psichė arba Erotas ir Psichė – antikos legenda, aprašyta Liucijaus Apulėjaus romane „Aukso asilas“, parašytame II a. Apulėjus greičiausiai rėmėsi ankstesne liaudies legenda, pakeisdamas ją taip, kad tiktų jo romano tikslams.
Apulėjaus Kupidono ir Psichės legenda
Gyveno karalius ir karalienė, jie turėjo tris dukteris, viena už kitą buvusi gražesnė. Jauniausioji buvo vardu Psichė, pati gražiausia. Tarp žmonių sklido kalbos, jog ji yra gražesnė net už pačią Afroditę. Tą išgirdusi Afroditė sumanė nubausti Psichę. Pasikvietė Erotą, savo sūnų, ir liepė padaryti taip, kad ji įsimylėtų patį bjauriausią žmogų pasaulyje. Bet Erotas įsimylėjo ją, nepaklausė savo motinos ir pats nutarė tapti jos vyru.
Romėnų mitologijoje yra analogiškas mitas, tik skirtingi dievybių vardai: Afroditė – Venera, Erotas – Amūras.
Pontas
Pontas ( – „jūra“) graikų mitologijoje – senovinis jūros dievas, jūros (gilumos) personifikacija. Jis yra Gajos ir Eterio sūnus, Žemės ir Dangaus. Pagal Hesiodo Teogoniją (116 eilutė) sakoma, kad Gaja išnešė Pontą iš savęs, be poravimosi. Hesiodui Pontas atrodė kažkas daugiau negu tik jūros personifikacija.
Talk to Me: Hits, Rarities & Gems
„Hits, Rarities & Gems“ – pirmasis amerikiečių Pop/R&B merginų grupės „Wild Orchid“ kompiliacinis albumas. Albumas išleistas 2006 m. rugsėjo 26 d. per įrašų kompanijas „RCA records“ ir „Sony BMG“. Jame yra visi grupės singlai.
Pontas
Pontas su Gaja buvo Nerėjo ir Taumo (pagarbus jūros „netikėtumas“), jūros baisybių protėvis, Forkino, Keto ir Euribijos tėvas. Su Talasa dar prieš graikinėje mitologijoje telchinų tėvas.
Graikai neturėjo konkretaus Ponto vaizdavimo, lyginant su Okeanu.
Jablon Markovienta
Jablon Markovienta  – kaimas Lenkijos šiaurės rytuose, Novės Piekutų valsčiuje, Mazovijos Vysokio apskrityje, Palenkės vaivadijoje.
Istorija
Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 16 namų ir 87 gyventojai. 1921 m. kaime buvo 13 namų ir 77 gyventojai. 2006 m. buvo 18 namų ir 89 gyventojai.
Meškaitė
Meškaitė – meškutinių (Paxillaceae) šeimos grybų gentis.
Lietuvoje auga viena rūšis – vėduoklinė meškaitė (Phyllotopsis nidulans).
Zapped
'''Zapped. Stebuklinga programėlė'''  – amerikiečių romantinė komedija, kuri pasirodė 2014 m. Režisierius Peter DeLuise.
Siužetas
Vestuvių puotoje Zoja sako tostą, tačiau jos kalbą nutraukia šuo. Po vestuvių mamos naujas vyras ir įbroliai gyvena kartu. Merginą erzina nešvara, netvarka, chaosas. O dar naujoji mokykla lyg iš siaubo filmo. Po mokyklos ji grįžta į namus, kurie nusiaubti. Vonioje negali pabūti viena. Į jos kambarį atėjo Harvis, įbrolių šuo ir ji susirado programėlę "klausau ir vykdau". Iš pradžių telefoną paima šuo ir neša jį į vonią. Paskui išmanusis metamas pro langą ant palydovinės lėkštės. Kitą rytą mergina bando savo išmanųjį. Šuo komandų neklauso, bet štai paštininkas ir įbroliai klusniai vykdo visus paliepimus. Po kurio laiko Zoja perauklėja ir savo šeimynos vyrus ir mokykloje visi tampa pavyzdingi, tačiau tai veikia tik vyrus. Ir ne visai taip, kaip ji įsakydavo. Galiausiai, šokėjų palaikymo kapitonė pavagia iš Zojos telefoną ir galvoja užvaldyti visų vyrų dėmesį.
Liudas Truikys
Liudas Truikys (1904 m. spalio 10 d. Pagilaičiuose, Plungės rajone – 1987 m. gegužės 28 d. Kaune, palaidotas Petrašiūnų kapinėse) – dailininkas, scenografas, dekoratyvinės dailės dėstytojas.
Biografija
1923 m. baigė Telšių gimnaziją ir įstojo į Kauno meno mokyklos tapybos studiją. 1929 m. už dalyvavimą mokinių streike buvo pašalintas iš mokyklos, įsitraukė į Nepriklausomųjų grupės veiklą. Tapė peizažus, portretus, plakatus, dalyvavo parodose. 1931 m. įsidarbino Šiaulių dramos teatre. 1934–1935 m. ir 1937 m. savarankiškai tobulinosi Berlyne ir Paryžiuje.
1941–1949 m. buvo Kauno taikomosios ir dekoratyvinės dailės instituto dėstytojas, dekanas, katedros vedėjas, o nuo 1947 m. – docentas. 1947–1949 m. dėstė Kauno vidurinėje dailės mokykloje. 1948 m. buvo Vilniaus Operos ir baleto teatro vyriausias dailininkas, tačiau įsigalėjus socrealizmui iš pareigų buvo atleistas.
1956 m. dailininkas nutapė dvi freskas Kauno Šv. Kryžiaus (Karmelitų) bažnyčios rytinėje ("Nukryžiavimas", siekiant apsaugoti nuo sunykimo, uždengta mediniu skydu) ir pietinėje ("Dievo Motina Marija ir šv. Jonas Evangelistas").
Seravalė
Seravalė – savivaldybė ir vienas iš devynių San Marino miestų, didžiausias miestas valstybėje. Įsikūręs šalies šiaurėje, Apeninų kalnų pakraštyje. Stovi Šv. Andriaus bažnyčia.
Liudas Truikys
Biografija
1953–1959 m. dėstė Kauno S. Žuko taikomosios dailės technikume, kūrė scenografijas spektakliams. 1969–1975 m. dirbo dėstytoju Lietuvos dailės instituto Kauno skyriaus Taikomosios dailės katedroje. 1975 m. sukūrė scenografiją Dž. Verdžio operoms „Aida“ ir „Don Karlas“ bei „Traviata“ (1984 m.).
Seravalė
Istorija
Pirmą sykį dokumentuose paminėtas 962 m. kaip Castrum Olnani. 1463 m. popiežius Pijus II perleido Seravalės valdymo teises San Marinui.
Višeikiai
Višeikiai – kaimas Pakruojo rajono savivaldybėje, 8 km nuo Lauksodžio.
Seravalė
Sportas
Miestui atstovauja SS Cosmos futbolo klubas, jo stadione žaidžia taip pat SS Folgore/Falciano, SC Faetano ir AC Juvenes/Dogana klubai.
Kalviai (Vilnius)
Kalviai – kaimas Vilniaus rajono savivaldybėje, 6 km nuo Medininkų.
Prinsapolka
Prinsapolka  – gyvenvietė rytų Nikaragvoje, Šiaurės Atlantiko regione, pelkėtoje ir daugybės protakų išraižytoje Karibų jūros pakrantėje, prie Prinsapolkos upės žiočių. Yra pirsas. Sausuma susisiekimo nėra. Verčiamasi žvejyba (krevetės, langustai, rykliai), žemės ūkiu.
Istorija
thumb|left|250px|Pakrantė ties Prinsapolka
Svetimšalių prikazas
Svetimšalių prikazas  – Maskvos Rusijos prikazas, tvarkęs Rusijos kariuomenėje tarnavusių svetimšalių reikalus. Žinoma, kad jis mokėdavo kariuomenėje tarnavusiems svetimšaliams algas.
Prikazas jau egzistavo caro Fiodoro Ivanovičiaus laikais. Iki 1666 m. Svetimšalių prikazui priklausė Vokiečių kvartalas (Немецкая слобода) Maskvoje. 1680 m. lapkričio 12 d. įsakymu Svetimšalių prikazas buvo sujungtas su Reitarų prikazu.
Svetimšalių prikazo funkcijos iki šiol nėra ištirtos, nors dalis šio prikazo bylų yra išlikusios Rusijos Teisingumo ministerijos archyve Maskvoje.
Nerimdaičiai
miniatiūra|250px|left|[[Nerimdaičių bažnyčia]] miniatiūra|250px|left|Riboženklis kelyje
Istorija
1575 m. minimas karališkas Nerimdaičių kaimas. 1860 m. pastatyta Nerimdaičių bažnyčia. XIX a. buvo kaimas ir dvaras Telšių apskrityje.
Raimundas Razmislavičius
Raimundas Razmislavičius (g. 1958 m. balandžio 22 d. Panevėžio raj.) – Lietuvos ir Anykščių rajono savivaldybės politinis bei visuomenės veikėjas.
Biografija
1965–1969 m. mokėsi Sodelių pradinėje mokykloje, 1969–1976 m. Gelažių vidurinėje mokykloje. 1976–1981 m. studijavo Vilniaus inžinerinio statybos instituto Mechaninės technologijos fakultete, įgijo inžinieriaus mechaniko išsilavinimą. 1981–1982 m. dirbo Anykščių autotransporto įmonėje inžinieriumi technologu. 1982–2008 m. tarnavo vidaus reikalų sistemoje.
1982–1989 m. Anykščių rajono Vidaus reikalų skyriaus Valstybinės autoinspekcijos kelių priežiūros vyresnysis inspektorius, 1989–1991 m. Anykščių rajono Vdaus reikalų skyriaus Valstybinės autoinspekcijos poskyrio viršininkas. 1991–1998 m. Anykščių rajono Policijos komisariato kelių policijos vyresnysis inspektorius, 1998–1999 m. Policijos komisariato Savivaldybių policijos komisaras inspektorius. 1999–2008 m. Anykščių rajono policijos komisariato vadovas, komisaras. Nuo 2003 m., pakeitus pareigų pavadinimą, Anykščių rajono policijos komisariato viršininkas, 2006–2008 m. ir vyresnysis komisaras.
2008–2009 m. uždarosios akcinės bendrovės „Jaros sauga“ generalinis direktorius. Nuo 2009 m. UAB „Šerifai“ steigėjas ir direktorius. Tarptautinės policijos asociacijos Anykščių skyriaus narys.
1990 m. išrinktas Anykščių rajono savivaldybės tarybos deputatu, 1992 m. atsisakė mandato dėl savo pareigų. Nuo 2011 m. Anykščių rajono savivaldybės tarybos narys partijos Tvarka ir teisingumas sąraše.
Perugia Calcio
Perudžos „Calcio“ – Italijos futbolo klubas iš Perudžos.
Raimundas Razmislavičius
Biografija
Nuo 1999 m. Anykščių Jono Biliūno gimnazijos bendruomenės tarybos pirmininkas.
Perugia Calcio
Istorija
AC Perugia klubas įkurtas 1905 metais, bet pirmą kartą klubo komanda į Serie A pateko tik 1975 metais. 1979 metais komanda užėmė antrą vietą aukščiausioje lygoje, bet po 1980 metų skandalo komanda iškrito į Serie B, o 1986 metais po dar vieno skandalo – į Serie C2. 1996 metais komanda vėl sugrįžo į aukščiausią lygą, kur su trumpa pertrauka išsilaikė iki 2005 metų. 2003 metais komanda laimėjo Intertoto taurę. 2005 m. dėl finansinių problemų klubas išformuotas. Tais pačiais metais „A. C. Perugia“ klubo pagrindu sukurtas naujas „Perugia Calcio“ klubas.
Raimundas Razmislavičius
Biografija
Žmona Laima, dukterys Agnė, Toma, sūnus Vainius.
Steponava (Ukmergė)
Steponava – viensėdis Ukmergės rajono savivaldybėje, 9 km nuo Ukmergės.
Wyclef Jean
Vaiklefas Džanas (Nelust Wyclef Jean, g. 1969 m. spalio 17 d. Haityje) – amerikiečių reperis, prodiuseris ir hip-hop'o trio „The Fugees“ narys.
Rekonstrukcija (JAV)
thumb|right|Karikatūra iš „[[Harper's Magazine“, nurodanti Baltųjų lygos ir Kukluksklano pasipriešinimą Rekonstrukcijai]]
JAV rekonstrukcija – istorinis JAV laikotarpis, kuris vyko po pilietinio karo, 1863–1877 metais. Jos metu buvo patvirtinta vergijos panaikinimo reforma.
Istorija
1865 m. JAV Kongresas patvirtino 13-ąją JAV Konstitucijos pataisą dėl vergijos panaikinimo. Laisvais piliečiais tapo 4 mln. juodaodžių. Buvo pradėta vykdyti A. Linkolno numatyta Pietų rekonstrukcijos programa. Ši programa turėjo pertvarkyti pietines JAV valstijas ir vėl jas prijungti prie Sąjungos. Po JAV pilietinio karo į pietines valstijas buvo įvesta federacinė kariuomenė, o jas valdė prezidento paskirti gubernatoriai.
1867 m. Pietuose įvyko rinkimai į valstijų konventus, kurių rinkimuose dalyvavo ir juodaodžių grupės. Naujai išrinkti konventai panaikino pietinių valstijų atsiskyrimo nuo Sąjungos aktus.
1868 m. Kongresas patvirtino 14-ąją konstitucijos reformą, kuri suteikė juodaodžiams pilietines teises, o 1870 m. įtvirtino ir 15-ąją konstitucijos pataisą, juodaodžiai gavo rinkimų teises.
Prasidėjus rekonstrukcijai, į Pietus iš šiaurinių valstijų plūstelėjo daug lengvo pelno ieškotojų. Vieni supirkinėjo žemes ir turtėjo spekuliuodami, kiti siekė politinės karjeros. Prezidento Uliso Granto valdymo metais šalyje klestėjo korupcija ir piktnaudžiavimas valdžia, kuris ypač pasireiškė Pietuose. Daugelis rekonstrukcijos šalininkų nusivylė respublikonų politika. Baltaodžiai, pasinaudoję rasiniais prietarais, pradėjo stumti juodaodžius iš politinio gyvenimo. Baugino, gąsdino, trukdė balsuoti. Kadangi fermeriai bijojo juodaodžių konkurencijos, plantatoriai skirstė baltaodžius nuo juodaodžių. Taip demokratų partijos atstovai vėl įsitvirtino vietiniuose valdžios organuose.
1877 m., po ginčytinų prezidento rinkimų respublikonai, susitarę su demokratais, kad jų kandidatas būtų pripažintas prezidentu, pažadėjo tais pačiais metais iš Pietų išvesti federacinę kariuomenę. Ją išvedus rekonstrukcija baigėsi. Baltaodžiai priėmė segregacinius įstatymus, kurie juodaodžius atskyrė nuo baltaodžių visuomenės.
Juodaodžiams buvo draudžiama lankytis daugelyje viešų vietų. Jie negalėjo laisvai keliauti ir gyventi. Daliai iš jų buvo atimta teisė balsuoti. Po pilietinio karo juodaodžiai gavo laisvę, tačiau ne lygybę.
Kjezanuova
Kjezanuova – savivaldybė ir vienas iš devynių San Marino miestų. Miestas ribojasi su Fioretinu ir San Marinu, bei Italijoje su Verčelio, Sasofeltrijo ir San Leo savivaldybėmis.
Kalniškių konglomeratų atodanga
Kalniškių konglomeratų atodanga – geologinis gamtos paveldo objektas, paskelbtas saugomu 2005 m. Atodanga yra Kauno rajone, Samylų seniūnijoje ties Žiegždriais, Kauno marių kairiajame krante. Atodanga patenka į Kauno marių regioninio parko teritoriją.
Aprašymas
Kalniškių konglomeratų atodanga – tai 8 m aukščio, 400 m ilgio šlaitas, kurio viršutinėje dalyje atsidengia konglomeratų (į kietą uolieną surišto smėlio, žvyro, gargždo) sluoksniai. Konglomeratų ertmėse ir nelygumuose randama nedidelių varveklių – sustingusių stalaktitų užuomazgų. Kalniškių konglomeratų atodanga yra sudėtinė geologinių vertybių pažinimo – Žiegždrių geologinio tako – dalis.
Atodangos pavadinimas susijęs su Kauno marių dugne likusiu (užlietu) Kalniškių kaimu.
Sofijos soboras
( − Hagia Sophia, ) − buvusi Konstantinopolio stačiatikių patriarcho bazilika, vėliau − mečetė ir muziejus Stambule (Turkija). Jis garsus dėl savo kupolo, kuris laikomas Bizantijos architektūros įkūnijimu. Sofijos soboras buvo didžiausia katedra pasaulyje iki 1520 m., kai buvo baigta viduramžių Sevilijos katedra
Dabartinį pastatą pastatė 532–537 m. įsakius Bizantijos imperatoriui Justinianui I ir iš tiesų buvo trečioji Šventos Išminties bažnyčia, užėmusi tą vietą (pirmos dvi buvo sugriautos per maištus). Ją kūrė du architektai: Izidoras Miletietis ir Artemijus Tralietis. Bažnyčiai priklausė daugybė šventų relikvijų ir tarp kitų dalykų joje buvo 15 m. ilgio sidabrinėmis ikonomis puošta siena (iconostasis). Apie tūkstantį metų ši bažnyčia buvo Rytų Ortodoksų Bažnyčios centras.
1453 m. Konstantinopolį užgrobė Osmanų imperija (Konstantinopolio žlugimas) ir sultonas Mehmedas II įsakė pastatą padaryti mečete. Varpai, altorius, ikonostasas ir šventieji indai buvo pašalinti, o dauguma mozaikų ilgainiui buvo užteptos. Osmanams valdant atsirado mihrabas, minbaras ir keturi minaretai soboro išorėje. Soboras buvo mečete iki 1934 m., kai M. K. Atatiurko nurodymu tapo pasaulietinės Turkijos respublikos muziejumi.
500 metų išbuvęs pagrindine Stambulo mečete, Sofijos soboras buvo daugelio kitų osmanų mečečių modelis. Pvz.: Sultono Ahmedo mečetė, Şehzade mečetė, Suleimanijos mečetė ir Rüstem pašos mečetė.
Nors kartais tvirtinama, kad soboras skirtas Šv. Sofijai, pilnas bažnyčios pavadinimas yra Dievo Šventos Išminties bažnyčia (gr. – Ναός τῆς Ἁγίας τοῦ Θεοῦ Σοφίας). Tad bažnyčia skirta išminčiai (graikiškai sofija), o ne kuriai nors šventajai.
1985 m. Sofijos soboras, su kitais Stambulo objektais, įtrauktas į UNESCO pasaulio paveldo sąrašą.
2020 m. liepos 10 d. Turkijos teismas pripažino Sofijos soboro pavertimą 1934 m. muziejumi neteisėtu, pastatui grįžo mečetės statusas.
Tannadice Park
Tribūnos
Tannadice Park stadionas pilnai sėdimas tapo 1994 m. Stadione yra šios tribūnos:
Gabšiai
Gabšiai – kaimas Raseinių rajono savivaldybėje, prie kelio, 3 km į pietus nuo Raseinių. Kiek į pietus nuo kaimo eina automagistralė. Seniūnaitijos centras. Kaimą supa UAB „Raseinių žuvininkystė“ tvenkiniai, susidarę užtvenkus Kalnupį. Gabšių teritorijoje yra bendrovės: „Raseinių žuvininkystė“ (prekinių žuvų veisimas), „Norvelita“ (žuvų produktų gamyba),, Kaimo turizmo sodyba „Karpynė“, kurioje yra žuvies patiekalų restoranas, žvejybos vietos, pirtys, nakvynė, konferencijų ir banketinės salės, baseinas, sporto priemonės.
thumb|left|Gabšių tvenkiniai thumb|left|Gabšių tvenkiniai
Juodkalnijos krepšinio lyga
Košarkaški savez Crne Gore – Juodkalnijos krepšinio čempionatas, įkurtas 2006 m. po Juodkalnijos nepriklausomybės nuo Serbijos paskelbimo, sudarytas iš dviejų divizionų – aukščiausio Prva A Liga bei žemesnio Prva B Liga. Pirmuosius sezonus aukščiausia lyga vadinosi generalinio rėmėjo Opportunity bank vardu. Kolkas visus sezonus pirmosios lygos čempionų vardus iškovojo Podgoricos „Budućnost“ klubas.
Gabšiai
Istorija
Gabšių kaimas minimas 1581 m. 1950–1995 m. Paupio žuvininkystės ūkio pagalbinė gyvenvietė.
Juodkalnijos krepšinio lyga
Lygos sistema
Lygos sistema panaši į kitų šalių, kurių komandos dalyvauja Adrijos lygoje, nacionalinius čempionatus. Pirmąją sezono dalį tarpusavyje varžosi 10 ekipų, kurios išsiaiškina penkias stipriausias, prie kurių vėliau prisijungia ir Adrijos lygos dalyvė Podgoricos „Budućnost“, bei suformuoja Superlygą. Šioms komandoms sužaidus dviejų ratų sistema keturios pajėgiausios keliauja į pusfinalius, kur žaidžiama iki dviejų pergalių. Finale čempionų titului pasiekti reikia iškovoti tris pergales. Komandos, nepatekusios tarp penkių stipriausių ekipų, žaidžia Survival (Išlikimo) lygoje, kuomet kovoja dėl teisės ir kitame sezone žaisti aukščiausioje Prva A Liga.
Gabšiai
Gyventojai
Kaime gimė:
Šarvuotasis traktorius
thumb|right|300px|Charkove gamintas ChTZ-16 Šarvuotasis traktorius, erzactankas  – paprastai savadarbė šarvuotoji kovos mašina, pagaminta apšarvavus vikšrinį traktorių ir apginklavus 1-2 kulkosvaidžiais ir/ar nedidelio kalibro patranka.
Tarybų Sąjungoje Antrojo pasaulinio karo metais, stingant serijinės gamybos tankų ir šarvuotųjų automobilių, šarvuotuosius traktorius paprastai nedidelėmis serijomis gamino reikiamą įrangą turėjusios gamyklos apsuptuose miestuose ar miestuose prie fronto linijos.
Žinomi Antrojo pasaulinio karo šarvuotieji traktoriai buvo:
Jan Kulczyk
Jan Jerzy Kulczyk (1950 m. birželio 24 d. Bydgoščius – 2015 m. liepos 29 d. Vienoje) – Lenkijos verslininkas, multimilijardierius.
Koncerno Kulczyk Holding S.A. steigėjas, vadovas ir savininkas.
Lenkijos savaitraščio Wprost duomenimis, 2002–2004 m. Jano Kulczyko turtas vertinamas 12,5 mlrd. zlotų (apie 4 mlrd. JAV dol.). 2006 metų duomenimis – 4,1 mlrd. zlotų.
Sėtuvė
thumb|right|260px|Sėtuvė thumb|right|260px|
Sėtuvė – pintas indas grūdams sėti. Buvo pinama iš karklų vytelių ar eglės šaknų, taip pat iš ruginių šiaudų grįžčių, perpinant lazdyno sluoksniais. Paprastai 40-50 cm skersmens viršuje ir 30-40 cm skersmens apačioje. Apvalios, į viršų platėjančios, retais atvejais – ovalo formos.
20th Century Masters - The Millennium Collection: The Best of Wild Orchid
„20th Century Masters – The Millennium Collection: The Best of Wild Orchid“ – antrasis amerikiečių Pop/R&B merginų grupės „Wild Orchid“ kompiliacinis albumas. Albumas išleistas 2006 m. rugsėjo 26 d. per įrašų kompanijas „RCA records“ ir „Sony BMG“. Jame yra visi grupės singlai. Albumo dainos tokios pačios kaip „Talk to Me: Hits, Rarities & Gems“.
Sėtuvė
Sėtuvės kraštuose turėjo ąseles, į kurias sėjėjas įrišdavo juostą ar virvę. Pakabinęs per petį sėdavo tik viena ranka, antra prilaikydavo sėtuvę. Pakabinęs ant kaklo sėdavo ir dviem rankomis. Kiekvienas valstiečių ūkis turėdavo po vieną - dvi, o kai kurie – net kelias sėtuves.
Lietuvoje dabar retai arba išviso jau nebenaudojamos.